Foruden de personer, der bor i [[Sverige]] (også kaldet ''rikssvenskar''), har der siden 1100-tallet været en fastboende befolkningsgruppe af svensktalende personer i [[Finland]]. Finland var indtil 1809 en del af det svenske rige. Befolkningsgruppen kaldes [[finlandssvenskere]] og udgør ca. 290.000 personer (hvoraf 28.000 er [[Åland|ålænding]]e) eller 5½ pct. af Finlands samlede befolkning. Desuden bor der ca. 60.000 finlandssvenskere i Sverige. Nutidens finlandssvenskere er efterkommere af dels oprindelige kolonisatorer fra Sverige, dels svenskere, som senere er flyttet til Finland i tiden indtil 1809, dels finner, som er blevet forsvensket, og dels indvandrede [[baltere]], nordtyskere og andre, som er gået over til at tale det tidligere dominerende sprog i Finland: svensk.<ref>[http://www.ne.se/uppslagsverk/encyklopedi/lång/finlandssvenskar Artiklen ''finlandssvenskar''. Nationalencyklopedin, Sverige, hentet 7. april 2021.]</ref>
Kultur